L 275/32 De Europæiske Fællesskabers Tidende 26. 10. 1999 KOMMISSIONENS BESLUTNING af 11. oktober 1999 om anerkendelse af, at den nordirske database for kvæg er fuldt operationel (meddelt under nummer K(1999) 3224) (Kun den engelske udgave er autentisk) (EØS-relevant tekst) (1999/696/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekøds- produkter (!), særlig artikel 6, stk. 3, første led, under henvisning til Det Forenede Kongeriges anmodning, og ud fra følgende betragtninger: (1) — Den 25. marts 1999 forelagde de britiske myndigheder Kommissionen en anmodning om anerkendelse af, at den nordirske database, der udgør en del af den nordirske ordning for identifikation og registrering af kvæg, er fuldt operationel; denne anmodning var ledsaget af relevante oplysninger, der blev ajourført den 6. maj 1999; (2) —de nordirske myndigheder har forpligtet sig til at forbedre databasens pålidelighed, især ved at sikre, i) at den ansvarlige myndighed sørger for hurtigt at kunne korrigere fejl og mangler, der kan opdages automatisk eller ved kontrol på stedet, ii) at fristerne for anmeldelse af flytninger, fødsler og dødsfald fastsættes korrekt, så de gældende EF-bestemmelser overholdes og, hvad angår flytningsanmeldelser, at der tages skridt til at opnå en mere pålidelig dataregistrering, iii) at den kompetente myndighed sørger for at forbedre procedurerne i forbin- delse med erstatningsøremærker, navnlig fristerne for uddeling og mulighederne for sporing, iv) at den kompe- tente myndighed sørger for at forbedre proceduren i forbindelse med ægtheds- og validitetskontrol af passene og v) at den kompetente myndighed sørger for at forbedre sikkerheden i forbindelse med sikkerhedsko- pier; desuden har de nordirske myndigheder forpligtet sig til at ændre de i Nordirland gældende bestemmelser () EFT L 117 af 7.5.1997, s. 1. om oplysning om præmiesituationen, så de er i overens- stemmelse med Kommissionens forordning (EF) nr. 2629/97 af 29. december 1997 om gennemførelsesbe- stemmelser til Rådets forordning (EF) nr. 820/97 for så vidt angår øremærker, bedriftslister og pas i forbindelse med ordningen for identifikation og registrering af kvæg (?), senest ændret ved forordning (EF) nr. 1663/ 1999 (); de nordirske myndigheder har forpligtet sig til at gennemføre disse foranstaltninger senest pr. 31. oktober 1999; de nordirske myndigheder har forpligtet sig til at underrette Kommissionen, hvis der skulle opstå problemer i løbet af den periode, ovennævnte foranstalt- ninger gennemføres; (3) — på baggrund af vurderingen af situationen i Nordirland bør det anerkendes, at databasen for kvæg er fuldt operationel — VEDTAGET FØLGENDE BESLUTNING: Artikel 1 Den nordirske database for kvæg anerkendes som fuldt operati- onel fra den 1. november 1999. Artikel 2 Denne beslutning er rettet til Det Forenede Kongerige Storbri- tannien og Nordirland. Udfærdiget i Bruxelles, den 11. oktober 1999. På Kommissionens vegne David BYRNE Medlem af Kommissionen () EFT L 354 af 29.12.1997, s. 19. () EFT L 197 af 29.7.1999, s. 27.